Ýmsar hagnýtar vefsíður

BÍN BÍN (Beygingarlýsing íslensks nútímamáls) er safn beygingardæma sem birt eru í heild á vefsíðu Stofnunar Árna Magnússonar í íslenskum fræðum. Þar má leita að orðum og einstökum beygingarmyndum orða, þ.m.t. mannanöfnum.

Hvar.is Hvar.is – Á vefnum er landsaðgangur að rafrænum gagnasöfnum og tímaritum og veitir öllum sem tengjast netinu um íslenskar netveitur aðgang að heildartexta greina, fjölda tímarita og útdráttum greina.

Leitir.is Leitir.is veita aðgang að fjölbreyttu vísinda-, fræðslu- og afþreyingarefni. Hann veitir upplýsingar um bækur, hljóðbækur, rafbækur, tímarit, tímaritsgreinar, ljósmyndir, myndefni, tónlist, hljóðrit, nótur, skýrslur og lokaverkefni háskólanema. Hluti gagnanna er í rafrænum aðgangi.

Málfarsbankinn Málfarsbankinn er vettvangur upplýsinga um vandaða málnotkun í íslensku. Þar er að finna greinar um ýmis atriði sem snerta talað og ritað mál, s.s. lítinn og stóran staf. Hægt er að slá inn leitarorð sem lúta að málnotkun og finna úrlausnir sem teknar hafa verið saman í Íslenskri málstöð og síðar arftaka hennar, málræktarsviði Stofnunar Árna Magnússonar í íslenskum fræðum.

Málið.is Málið.is var opnað á degi íslenskrar tungu 16. nóvember 2016. Vefurinn er vefgátt sem veitir upplýsingar um íslenskt mál og málnotkun úr fjölmörgum ólíkum gagnasöfnum Stofnunar Árna Magnússonar í íslenskum fræðum.

Sarpur.is Sarpur.is er menningarsögulegt gagnasafn. Þar er hægt að fletta upp upplýsingum um rúmlega milljón aðföng sem eru í gagnasafninu. Þeim fjölgar dag frá degi.

[Skrambi](http://skrambi.arnastofnun.is/) Skrambi er íslenskt yfirlestrarforrit sem unnið er í samstarfi við Árnastofnun. Notendur geta límt inn texta eða skrifað beint á síðuna til að nýta sér villuleitina. Einnig er hægt að líma inn texta og láta talgervil lesa upphátt svo hægt sé að staðsetja villur.

Tímarit.is Tímarit.is er stafrænt safn sem veitir aðgang að milljónum myndaðra blaðsíðna á stafrænu formi af þeim prentaða menningararfi sem varðveittur er í blöðum og tímaritum frá Færeyjum, Grænlandi og Íslandi. Aðgangur er öllum opinn og stuðst er við nýjustu tækni í geymslu og miðlun upplýsinga.